Sota el lema 'La sostenibilitat a la cadena agroalimentària', els diferents ponents han tractat sobre les tendències i els principals reptes del sector agroalimentari. La trobada, que compta amb la col·laboració de l'Escola Superior d'Agricultura de Barcelona de la Universitat Politècnica de Catalunya (ESAB-UPC) i d'AECOC (Associació d'empreses del gran consum), ha reunit un centenar de professionals i estudiants del sector agroalimentari. Els ponents són docents, investigadors i professionals del més alt nivell, que representen els diferents graons de la cadena alimentària.